ننګرهار کې په تېرو ۱۵ ورځو کې ۹۸۹۰ وګړو ته روغتیایی خدمات وړاندې شوی دی. نن سه شنبه، چې د روان سپوږمیز کال د رجب المرجب میاشتې ۲۵مه نېټه ده، د ترلاسه شویو مالوماتو له مخې د افغانی سرې میاشتې د ننګرهار نمایندګۍ اړوند درې ثابتو او یو فرعی روغتیایی کلینیک له لوری د ننګرهار په مرکز جلال آباد ښار، صافی آباد فامیلو، حصارک او دره نور کې ټولټال ۹۸۹۰ وګړو ته روغتیایی خدمات وړاندې شوی دی. د پورته یاد شوی رقم څخه ۵۱۲۹ ناروغانو کتنه شوې، ۵۵۷ مېرمنو ته د مور او ماشوم خدمات، ۵۰۹ تنه ماشومان او مېرمنې د بېلابېلو ناروغیو پر وړاندې واکسین شوی، ۲۴۶ له پنځو کلنو کم عمره ماشومانو د خوارځواکی معاینات شوی، ۳۹۸ تنه ټپیانو زخمونه پانسمان شوی او ۲۹۶۱ وګړو ته د بېلابېلو ساری او غیر ساری ناروغیو په اړه عامه پوهاوی او مالومات ور کړل شوی دی.